Klasse vir aandskool (2013/2014 periode) begin 6 Mei te Scottsdene Highschool. Sien Mnr Goeiman vir vakkeuse ens.
Classes for nightschool (2013/2014 period) starts 6 May at Scottsdene High School. See Mr Goeiman at Scottsdene High for subject choices, etc.
Hits to date: 536643 Kommer oor kaptein AB vir die Kampioenetoernooi | Maroela Media
AB de Villiers – kommer oor sy rugbesering (Foto: GB Jordaan)
Daar is egter kommer of die voorslagkolwer, wat geruime tyd al met ŉ rugbesering sukkel, werklik slaggereed vir die toernooi is.
Die Proteas se toer begin in Mei met drie eendagwedstryde teen Engeland voor die Kampioenetoernooi van 1-19 Junie ook in Engeland gespeel word.
Suid-Afrika is tans die wêreld se voorste eendagspan en het ook die wêreld se topgekeurde bouler en kolwer, Imran Tahir en De Villiers, in die span.
De Villiers is glo fiks om die span aan te voer hoewel hy weens ŉ rugbesering nie in die eindstryd van Suid-Afrika se eendagreeks vir die Titans teen die Warriors kon speel nie. Hy het ook nie in die eerste twee IPL-wedstryde van die Royal Challengers gespeel nie; toe het hy daardie skitterende 89 nun geslaan; en Dinsdag het de Villiers weer weens ŉ besering uitgesit.
Die ervare Morné Morkel, wat baie goed in die toetse teen Nieu-Seeland geboul het, is na tien maande weer terug in die eendagspan en sy ondervinding sal die aanvallende boulwerk van Kagiso Rabada goed ondersteun.
Chris Morris, Wayne Parnell, Andile Phehlukwayo en Dwaine Pretorius is die ander snel- en swaaiboulers in die groep.
Die draaier Keshav Maharaj sal ook sy debuut vir die Proteas se eendagspan maak na sy indrukwekkende vertoning in Nieu-Seeland waar hy met 15 paaltjies in die drie toetswedstryde die voorste bouler was.
Beserings is die rede hoekom Dale Steyn en nou ook Vernon Philander nie gekies is nie..
Philander het ŉ liesbesering vir sy graafskapspan opgedoen en Steyn is op die punt om sy terugkeer na ŉ langtermynbesering in die SA A-span te maak.
Quinton de Kock kon weens ŉ besering ook nie in die IPL speel nie en met dié dat De Villiers glad nie weer beskikbaar is om as paaltjiewagter in te staan nie, sal De Kock se handbesering fyn dopgehou word.
Die sameroeper van die keurkomitee, Linda Zondi, sê hulle het die afgelope twee seisoene met die groep spelers gewerk en die span het drie eendagreekse opeenvolgend gewen. Elke speler verstaan sy rol en sy waarde in die groep.
SA span –
Hashim Amla, Quinton de Kock, Faf du Plessis, AB de Villiers (kapt.) JP Duminy, David Miller, Farhaan Behardien, Chris Morris, Wayne Parnell, Andile Phehlukwayo, Kagiso Rabada, Imran Tahir, Dwaine Pretorius, Keshav Maharaj, Morné Morkel.
Proteas skaaf vir oulaas vir Engeland voor Kampioenereeks